Työsuhdeasiain työryhmä

Asettaminen	
	Sosiaali- ja terveysministeriö on tänään asettanut työsuhdeasiain työryhmän.	

Toimikausi	
	1.8.2004 - 31.12.2006  	

Tausta	
	Työsuojeluhallinnossa on todettu tarpeelliseksi ministeriössä työsuhdelainsäädäntöä valmistelevien ja sen soveltamiskysymyksiä käsittelevien henkilöiden sekä työsuhdelainsäädäntöä soveltavien työsuojelupiirien lakimiesten ja työsuojelutarkastajien yhteistoiminta. Työsuojeluhallinnossa on tätä varten toiminut työsuhdeasiain työryhmä. 

Toimikautensa päättäneessä työsuhdeasiain työryhmässä oli jäsenenä  myös tasa-arvovaltuutettu sekä tietosuojavaltuutettu. Nämä valvovat osaltaan sellaisen lainsäädännön noudattamista, jonka valvonta tai valvontaan liittyviä tehtäviä on säädetty myös työsuojeluviranomaisen tehtäväksi. Vastaavassa asemassa on nykyisin myös vähemmistövaltuutettu. Tarve eri viranomaisten yhteistyöhön, sen parantamiseen sekä näkemysten ja tietojen vaihtoon yhteisistä oikeudellisista ja käytännöllisistä kysymyksistä on jatkuva.   
	
Tarkoituksena on nyt asetettavassa työryhmässä edelleen vahvistaa eri viranomaisten välistä yhteistyötä. Tätä varten työsuhdeasiain työryhmä on tarkoituksenmukaista organisoida siten, että työryhmä kokoontuisi kahdessa  kokoonpanossa, joista toisessa käsiteltäisiin työsuojeluviranomaisten ja muiden viranomaisten väliset yhteistyökysymykset ja toisessa keskityttäisiin työsuojeluhallinnon sisäisiin asioihin.  Tarvittaessa työryhmä voisi kokoontua laajennetussa, kaikki jäsenet käsittävässä kokoonpanossa.

Tavoitteet	
	Työryhmän tavoitteena on edistää ja parantaa työsuojeluhallinnon sekä tasa-arvovaltuutetun, tietosuojavaltuutetun ja vähemmistövaltuutetun välistä yhteistyötä ja tiedonvaihtoa näiden valvontaan säädettyihin lakeihin liittyvissä kysymyksissä, mukaan lukien tietosuojan, yhdenvertaisuuden ja tasa-arvon edistäminen. Tavoitteena on lisäksi vaikuttaa siihen, että työsuojelupiirien asiakkaat saavat samansisältöiset ohjeet ja velvoitteet siitä riippumatta, missä työsuojelupiirissä he asioivat.

Tiedonvaihto, oikeudellisten kysymysten selvittely yhdessä ja lainkäytännön yhdenmukaistamisen edistäminen eri viranomaisten kesken sekä työsuojeluhallinnon sisällä vaikuttavat valvontaa tehostavasti ja parantavat kansalaisten yhdenvertaisuutta.

Tehtävä	
	Työryhmän I kokoonpanon tehtävänä on:
	
1.edistää työsuojeluviranomaisten sekä tasa-arvovaltuutetun, tietosuojavaltuutetun ja vähemmistövaltuutetun yhteistyötä ja valvontatoimintaa sekä keskustella ja vaihtaa tietoja valvontaan liittyvistä oikeudellisista kysymyksistä;
2.selvitellä eri lakien valvontaan liittyviä oikeudellisia ja käytännöllisiä kysymyksiä ja edistää lainkäytön yhdenmukaisuutta; sekä
3.tehdä valvontaan liittyvistä asioista aloitteita valvonnan yhtenäistämiseksi ja tehostamiseksi.

Työryhmän II kokoonpanon tehtävänä on:
	
1.selvitellä työsuhdeasiain valvontaan liittyviä oikeudellisia ja käytännöllisiä kysymyksiä ja edistää yhtenäistä tulkintakäytäntöä eri työsuojelupiireissä;
2.tehdä työsuhdeasiain valvontaan liittyvistä asioista aloitteita valvonnan yhtenäistämiseksi ja tehostamiseksi; sekä
3.käsitellä työsuhdeasiain valvontaan liittyviä koulutusasioita.

Organisointi	
	I kokoonpano	
		Puheenjohtaja Mikko Hurmalainen, osastopäällikkö, ylijohtaja, sosiaali- ja terveysministeriö 	
		Varapuheenjohtaja Leo Suomaa, johtaja, sosiaali- ja terveysministeriö 	
		Jäsenet:	
		Päivi Romanov, tasa-arvovaltuutettu, sosiaali- ja terveysministeriö 	
		Henkilökohtainen varajäsen Anja Nummijärvi, toimistopäällikkö, sosiaali- ja terveysministeriö 	
		Reijo Aarnio, tietosuojavaltuutettu, Tietosuojavaltuutetun toimisto 	
		Henkilökohtainen varajäsen Ari Raatikainen, ylitarkastaja, Tietosuojavaltuutetun toimisto 	
		Mikko Puumalainen, vähemmistövaltuutettu, Vähemmistövaltuutetun toimisto 	
		Henkilökohtainen varajäsen Kari Kananen, ylitarkastaja, Vähemmistövaltuutetun toimisto 	
		Raila Kangasperko, hallitusneuvos, työministeriö 	
		Henkilökohtainen varajäsen Päivi Kantanen, vanhempi hallitussihteeri, työministeriö 	
		Ritva Leppikangas, lakimies, Pohjois-Suomen työsuojelupiiri 	
		Henkilökohtainen varajäsen Marita Lepistö, lakimies, Kaakkois-Suomen työsuojelupiiri 	
	II kokoonpano	
		Puheenjohtaja Mikko Hurmalainen, osastopäällikkö, ylijohtaja, sosiaali- ja terveysministeriö 	
		Varapuheenjohtaja Sirpa Kaittola, vanhempi hallitussihteeri, sosiaali- ja terveysministeriö 	
		Jäsenet:	
		Antti Posio, vanhempi hallitussihteeri, sosiaali- ja terveysministeriö	
		Reino Kanerva, hallitusneuvos, sosiaali- ja terveysministeriö	
		Raila Kangasperko, hallitusneuvos, työministeriö 	
		Vesa Ullakonoja, lakimies, Turun ja Porin työsuojelupiiri 	
		Leo Kukkonen, työsuojelutarkastaja, Itä-Suomen työsuojelupiiri 	
		Henkilökohtainen varajäsen Kristiina Linna, tarkastaja, Turun ja Porin työsuojelupiiri 	
		Aila Kruus, työläistarkastaja, Keski-Suomen työsuojelupiiri 	
		Henkilökohtainen varajäsen Liisa Seppänen, työläistarkastaja, Hämeen työsuojelupiiri 	
		Lea Piho, tarkastaja, Uudenmaan työsuojelupiiri 	
		Henkilökohtainen varajäsen Reijo Sahlberg, piiritarkastaja, Vaasan työsuojelupiiri 	
			
	Työsuhdeasiain työryhmä kokoontuu kahdessa kokoonpanossa. Tarvittaessa työryhmä voi kokoontua laajennetussa kokoonpanossa, johon kuuluvat molempien kokoonpanojen jäsenet.

Työryhmällä on oikeus ottaa tarpeellinen määrä sivutoimisia sihteereitä.

Kustannukset ja rahoitus	
	Työryhmän tulee työskennellä virka-aikana ilman eri korvausta. Työryhmän menot maksetaan työsuojeluosastolle varatusta määrärahasta.

	Sosiaali- ja terveysministeri	Sinikka Mönkäre	

	Hallitussihteeri	Hanna-Mari Pekuri	

LIITTEET	
	-	

JAKELU	
	päätöksessä mainitut	

TIEDOKSI	
	työsuojelupiirit
STM
- talousosasto
- viestintä
- hankerekisteri